પાઠ 34
જાઓ અને પ્રચાર કરો
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	40

	હેતુ
	શીખવવું કે ઈસુએ ખ્રિસ્તીઓને દરેક જગ્યાએ સુવાર્તાનો પ્રચાર કરવાની આજ્ઞા આપી.

	શિક્ષકની તૈયારી
	ઈશ્વરનો આભાર માનો કે તમને તમારા સન્ડે સ્કૂલ વર્ગમાં તમારા વિદ્યાર્થીઓને ઈસુ વિશે શીખવવાની તક મળી છે. ઈશ્વરને પ્રાર્થના કરો કે તે તમને સુવાર્તાના સારા સાક્ષી થવામાં મદદ કરે. પછી માથ્થી 28:18-20, પ્રેરિતોનાં કૃત્યો 16:16-34 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	માથ્થી 28:19
તેથી તમે જાઓ અને સર્વ લોકોને મારા શિષ્યો બનાવો.



પાઠની યોજના
પ્રસ્તાવના
વર્ગને પૂછો:
પ્રશ્ન: જો તમને કોઈ સારા સમાચાર મળ્યા હોય તો તમે શું કરો છો?
જવાબ: તમે જાઓ છો અને તમારી નજીકના બધાંને કહો છો.
લોકોને મળેલા સારા સમાચાર વિશે વાત કરો, ઉદાહરણ તરીકે, નવું બાળક જન્મ્યું હોય, અથવા ઘણાં વર્ષોથી ન આવેલા મહેમાન આવ્યા હોય.
પાઠના મુખ્ય મુદ્દાઓ
	1.ખ્રિસ્તીઓ પાસે વાત કરવા માટે કેટલાક સારા સમાચાર છે. તે શું છે? ઈશ્વર આપણને પ્રેમ કરે છે અને આપણાં પાપ માફ કર્યાં છે, કારણ કે ઈસુ ખ્રિસ્ત આપણાં પાપ માટે મરણ પામ્યા. આ વિશે ગીત ગાઓ.
	2.ચિત્ર 40 બતાવો. ઈસુએ સ્વર્ગમાં પાછા જતાં પહેલાં પોતાના મિત્રોને છેલ્લી આજ્ઞા આપી કે જાઓ અને બધાંને સુવાર્તા વિશે કહો. અહીં ચિત્રમાં એક ખ્રિસ્તી આ આજ્ઞાનું પાલન કરી રહ્યો છે.
	3.આ આજ્ઞા પાળનાર બીજો એક માણસ પાઉલ હતો. તેણે આખી જિંદગી પોતાના ઘરથી દૂર દૂર મુસાફરી કરી અને જે લોકોને મળ્યો તેમને ઈસુ ખ્રિસ્ત વિશે કહ્યું. કેટલીક વાર તો આ માટે તેને કેદમાં પણ નાખવામાં આવ્યો. પ્રેરિતોનાં કૃત્યો 16:25-31 ની વાર્તા કહો. પાઉલ અને તેના સાથી સિલાસને સુવાર્તાનો પ્રચાર કરવા બદલ કેદમાં નાખવામાં આવ્યા. ફિલિપી નગરનો જેલર અને તેનું કુટુંબ ખ્રિસ્તી બન્યાં.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે ખ્રિસ્તીઓને બીજાઓ સાથે ઈસુ વિશેના સુવાર્તાના સમાચાર વહેંચવા અને તેમને તેમના શિષ્યો બનાવવા બોલાવવામાં આવ્યા છે.
મુખપાઠની કલમ શીખવો
પાઠ પ્રત્યે આપણો પ્રતિભાવ
આ આજ્ઞા આજે ખ્રિસ્તીઓને આપવામાં આવી છે. વર્ગને પૂછો કે આજે તેમની મંડળીમાં આ આજ્ઞાનું પાલન કેવી રીતે થાય છે. શું ખુલ્લામાં સભાઓ થાય છે કે સાક્ષીની ટીમો ઘરોની મુલાકાત લે છે? શું બાળકો પોતાના મિત્રોને સન્ડે સ્કૂલમાં આમંત્રણ આપે છે? આજે આ આજ્ઞાનું પાલન કેવી રીતે થઈ રહ્યું છે તેનાં ઉદાહરણો આપો. બધાં સ્મરણ કલમનું પુનરાવર્તન કરે તેની સાથે પાઠનો અંત કરો.

